**Obidă**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBIDĂ

Trăim doar

vremuri tulburi,

trăim doar

triste vremuri.

Sunt multe capete,

ades rătăcite,

de mult plecate,

pe căi greșite.

Ce-n a lor minte

le-ncurcă pe toate:

mereu omenia,

cu nemernicia.

Și slobozia,

cu anarhia,

și tovărășia,

cu obrăznicia.

Și așa un căpos,

ticălos, nemilos,

se și crede fălos

că e mult de folos.

La unii se rățoiesc,

la alții se ploconesc,

pe rând îi tot rotesc,

după cum le folosesc.

Ce laudă astăzi

mâine defaimă,

și așa zi de zi,

fără vreo spaimă.

Iar noi cei mulți,

privim uimiți,

nedumeriți,

mereu scârbiți,

De strâmbătate,

de falsitate,

de duplicitate,

și de răutate.

Trăim doar

vremuri tulburi,

trăim doar

triste vremuri.

Alexandrina Spânu - SPERANȚE